pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ครม.เห็นชอบร่างแผนรองรับวิกฤตการณ์น้ำมันเชื้อเพลิง พ.ศ. 2563-2567 (ฉบับปรับปรุง ครั้งที่1) เพิ่มประสิทธิภาพกองทุนน้ำมันดูแลเสถียรภาพราคาน้ำมันและเชื้อเพลิงในประเทศ
วันอังคารที่ 15 กุมภาพันธ์ 2565
ครม.เห็นชอบร่างแผนรองรับวิกฤตการณ์น้ํามันเชื้อเพลิง พ.ศ. 2563-2567 (ฉบับปรับปรุง ครั้งที่1)  เพิ่มประสิทธิภาพกองทุนน้ํามันดูแลเสถียรภาพราคาน้ํามันและเชื้อเพลิงในประเทศ
ครม.เห็นชอบร่างแผนรองรับวิกฤตการณ์น้ํามันเชื้อเพลิง พ.ศ. 2563-2567 (ฉบับปรับปรุง ครั้งที่1)  เพิ่มประสิทธิภาพกองทุนน้ํามันดูแลเสถียรภาพราคาน้ํามันและเชื้อเพลิงในประเทศ
วันที่ 15 กุมภาพันธ์ 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 15 ก.พ. 2565 ได้เห็นชอบร่างแผนรองรับวิกฤตการณ์น้ํามันเชื้อเพลิง พ.ศ. 2563-2567 (ฉบับปรับปรุง ครั้งที่1) เพื่อให้สอดคล้องกับการเปลี่ยนแปลงกรอบวงเงินกู้ตามพระราชกฤษฎีกาการเปลี่ยนแปลงกรอบวงเงินกู้เพื่อรักษาเสถียรภาพระดับราคาน้ํามันเชื้อเพลิงในประเทศ พ.ศ.2564 ซึ่งสํานักงานกองทุนน้ํามันเชื้อเพลิงได้ตราขึ้นเพื่อให้กองทุนน้ํามันและเชื้อเพลิงมีเงินเพียงพอในการบริหารจัดการกองทุนอย่างมีประสิทธิภาพ สามารถรักษาเสถียรภาพราคาน้ํามันในประเทศไม่ให้กระทบต่อค่าครองชีพของประชาชน
ทั้งนี้ ร่างแผนรองรับวิกฤตการณ์น้ํามันเชื้อเพลิงฯ ได้ทบทวนหลักเกณฑ์การบริหารกองทุนน้ํามันเชื้อเพลิงเพื่อรักษาเสถียรภาพระดับราคาน้ํามันเชื้อเพลิงในประเทศให้อยู่ในระดับที่เหมาะสมในกรณีวิกฤตการณ์ด้านน้ํามันเชื้อเพลิง ดังนี้
1. ทบทวนกรอบวงเงินกู้ จากเดิม ที่กําหนดว่า "...ต้องมีจํานวนเงินเพียงพอเพื่อใช้ในการบริหารจัดการกองทุนน้ํามันเชื้อเพลิง อย่างมีประสิทธิภาพ ซึ่งเมื่อรวมเงินกู้(จํานวนไม่เกิน 2 หมื่นล้านบาท) แล้วต้องไม่เกินจํานวน 40,000 ล้านบาท..." แก้ไขเป็น "...ต้องมีจํานวนเงินเพียงพอเพื่อใช้ในการบริหารจัดการกองทุนน้ํามันเชื้อเพลิงอย่างมีประสิทธิภาพ ซึ่งเมื่อรวมกับเงินกู้แล้วต้องไม่เกินจํานวน 4 หมื่นล้านบาท..."
2.ทบทวนกรณีฐานะกองทุนน้ํามันเชื้อเพลิงติดลบ จากเดิม "ข้อ 5.5) กรณีฐานะกองทุนน้ํามันเชื้อเพลิงติดลบ 20,000 ล้านบาท ให้กองทุนน้ํามันและเชื้อเพลิงหยุดการชดเชย" แก้ไขเป็น "กรณีฐานะกองทุนน้ํามันเชื้อเพลิงติดลบ 20,000 ล้านบาท หรือติดลบตามจํานวนที่กําหนดในพระราชกฤษฎีกาตามมาตรา 26 วรรคสาม แห่งพระราชบัญญัติกองทุนน้ํามันเชื้อเพลิง พ.ศ. 2562 ให้กองทุนน้ํามันเชื้อเพลิงหยุดการชดเชย"
---------------------------
รัฐบาลไทย-ข่าวทำเนียบรัฐบาล-กรมทางหลวงชนบท สร้างสะพานเชื่อมจังหวัดสุรินทร์ - บุรีรัมย์ ร่นระยะทาง 21 กิโลเมตร บรรเทาความเดือดร้อนให้ประชาชน คาดก่อสร้างแล้วเสร็จในปี 2564
วันศุกร์ที่ 16 กรกฎาคม 2564
กรมทางหลวงชนบท สร้างสะพานเชื่อมจังหวัดสุรินทร์ - บุรีรัมย์ ร่นระยะทาง 21 กิโลเมตร บรรเทาความเดือดร้อนให้ประชาชน คาดก่อสร้างแล้วเสร็จในปี 2564
กรมทางหลวงชนบท (ทช.) กระทรวงคมนาคม ดําเนินโครงการก่อสร้างสะพานข้ามลําชี ตําบลท่าสว่าง อําเภอเมือง จังหวัดสุรินทร์ เพื่อยกระดับคุณภาพชีวิตให้ประชาชนในพื้นที่ให้สามารถเดินทางได้อย่างสะดวกรวดเร็วและปลอดภัย
กรมทางหลวงชนบท (ทช.) กระทรวงคมนาคม ดําเนินโครงการก่อสร้างสะพานข้ามลําชี ตําบลท่าสว่าง อําเภอเมือง จังหวัดสุรินทร์ เพื่อยกระดับคุณภาพชีวิตให้ประชาชนในพื้นที่ให้สามารถเดินทางได้อย่างสะดวกรวดเร็วและปลอดภัย ส่งเสริมการคมนาคมขนส่งให้ขยายตัวอย่างมีระบบ เชื่อมโยงระหว่างอําเภอ ตําบล และหมู่บ้านได้ทั่วถึงอย่างมีประสิทธิภาพ สอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายปฐม เฉลยวาเรศ อธิบดีกรมทางหลวงชนบท กล่าวว่า องค์การบริหารส่วนตําบลท่าสว่าง ได้ขอรับการสนับสนุนโครงการก่อสร้างสะพานข้ามลําชี ตําบลท่าสว่าง อําเภอเมือง จังหวัดสุรินทร์ เพื่อเชื่อมระหว่างบ้านโคกเพชร ตําบลท่าสว่าง อําเภอเมือง จังหวัดสุรินทร์ กับบ้านหัวช้าง ตําบลชุมแสง อําเภอกระสังจังหวัดบุรีรัมย์ เป็นการทดแทนสะพานไม้เดิมที่พังเสียหายไม่สามารถสัญจรผ่านได้ ทําให้ประชาชนในพื้นที่ต้องใช้สะพานข้างเคียงที่อยู่ห่างออกไปประมาณ 8 กิโลเมตร ทําให้ไม่ได้รับความสะดวกและเสียเวลาในการเดินทาง ทช. จึงได้ดําเนินการก่อสร้างสะพานดังกล่าว โดยก่อสร้างเป็นผิวจราจรแบบคอนกรีตเสริมเหล็ก ยาว 290 เมตร ผิวจราจรกว้าง 9 เมตร พร้อมก่อสร้างถนนแอสฟัลท์ติกคอนกรีตต่อเชื่อมทั้งสองด้านผิวจราจรกว้าง 7 เมตร มีทางเท้า ติดตั้งป้ายจราจร ตีเส้นผิวจราจร วางท่อ และปลูกหญ้า ซึ่งปัจจุบันการก่อสร้างสะพานมีความก้าวหน้าไปแล้วกว่าร้อยละ 63 คาดว่าจะดําเนินการก่อสร้างแล้วเสร็จในปี 2564 ทั้งนี้เมื่อก่อสร้างแล้วเสร็จจะช่วยบรรเทาความเดือดร้อนให้ประชาชนในพื้นที่ ลดระยะเวลา ลดค่าใช้จ่ายในการเดินทางและขนส่งพืชผลทางการเกษตร เนื่องจากสะพานดังกล่าวสามารถร่นระยะทางได้ประมาณ 21 กิโลเมตร
นอกจากนี้ ทช. ยังได้มีการจัดประชุมรับฟังความคิดเห็นของประชาชนก่อนก่อสร้างและเปิดโอกาสให้ภาคประชาชน ผู้ที่เกี่ยวข้องทุกภาคส่วนมีส่วนร่วมในโครงการก่อสร้างสะพานเพื่อให้ตรงกับความต้องการของประชาชนในพื้นที่ให้มากที่สุด
รัฐบาลไทย-ข่าวทำเนียบรัฐบาล-รปภ.ศูนย์ราชการ เฮ!! รมว.เฮ้ง สั่งเคลียร์ค้างจ่ายค่าแรง นายจ้างควักเพิ่ม 1.84 ล้านบาท กลับเข้าทำงานแล้ว
วันอังคารที่ 2 พฤศจิกายน 2564
รปภ.ศูนย์ราชการ เฮ!! รมว.เฮ้ง สั่งเคลียร์ค้างจ่ายค่าแรง นายจ้างควักเพิ่ม 1.84 ล้านบาท กลับเข้าทํางานแล้ว
รมว.แรงงาน สั่งอธิบดี กสร. เคลียร์ปัญหาบริษัทรักษาความปลอดภัยจ่ายค่าจ้างให้ลูกจ้างพนักงานรักษาความปลอดภัย 242 คน เพียงครึ่งเดียว ผลนายจ้างจ่ายเพิ่มแล้ว 1.84 ล้านบาท ลูกจ้างกลับเข้าทํางานตามปกติ
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า กรณีลูกจ้างรักษาความปลอดภัย ศูนย์ราชการแจ้งวัฒนะ หยุดปฏิบัติหน้าที่เพราะได้รับค่าจ้างเพียงครึ่งเดียวนั้น เป็นลูกจ้างของบริษัท รักษาความปลอดภัย ที.เอส.จี.อินเตอร์การ์ด จํากัด ตั้งอยู่เลขที่ 109/8 ซอยสรงประภา 15 แขวงดอนเมือง เขตดอนเมือง กทม. มีลูกจ้าง จํานวน 242 คน สาเหตุเนื่องมาจากลูกจ้างโดนหักเงินค่าจ้างโดยไม่ทราบสาเหตุ จํานวน 6 ราย โดยค่าจ้างรายวันต้องจ่ายทุกวันที่ 1 ของเดือนถัดไป และลูกจ้างทุกคนได้รับค่าจ้างเพียงครึ่งหนึ่งของค่าจ้างรายวันตลอดรอบการจ่ายค่าจ้าง เมื่อสอบถามกับบริษัทไม่ได้คําตอบ ทําให้ลูกจ้างไม่มาปฏิบัติงาน รัฐบาลภายใต้การนําของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และพลเอก ประวิตร วงษ์สุวรรณ รองนายกรัฐมนตรีซึ่งกํากับดูแลกระทรวงแรงงาน ได้มีความห่วงใยลูกจ้างกลุ่มนี้และกําชับมายังกระทรวงแรงงานให้ช่วยเหลือพี่น้องผู้ใช้แรงงานให้ได้รับสิทธิประโยชน์ตามกฎหมายคุ้มครองแรงงาน จึงได้สั่งการให้กรมสวัสดิการและคุ้มครองแรงงานส่งพนักงานตรวจแรงงานเข้าตรวจสอบข้อเท็จจริง และได้รับรายงานกลับมาว่า บริษัททําสัญญารักษาความปลอดภัยกับบริษัท ธนารักษ์พัฒนาสินทรัพย์ จํากัด มีกําหนดระยะเวลา 2 ปี ดูแลรักษาความปลอดภัยบริเวณอาคาร a และ b เริ่มสัญญา ณ วันที่ 1 พฤษภาคม 2563 และจะสิ้นสุดในปี 2565 เมื่อวันที่ 1 พฤศจิกายน 2564 ซึ่งเป็นวันจ่ายค่าจ้างนายจ้างจ่ายค่าจ้างเพียงครึ่งเดียว หลังจากที่เจ้าหน้าที่ได้เข้าไปพูดคุย นายจ้างได้จ่ายเงินส่วนที่ค้างจ่ายอีกจํานวน 1.84 ล้าน ให้กับลูกจ้างในวันที่ 2 พฤศจิกายน 2564 เวลา 15.00 น. รวมเป็นเงินค่าจ้างทั้งสิ้น 3.68 ล้านบาท ทําให้ขณะนี้ลูกจ้างกลับเข้าทํางานแล้ว โดยนายจ้างและตัวแทนลูกจ้างได้ปรับความเข้าใจกันเป็นที่เรียบร้อยแล้ว
นายนิยม สองแก้ว อธิบดีกรมสวัสดิการและคุ้มครองแรงงาน (กสร.)กล่าวเพิ่มเติมว่า กรมได้มอบหมายให้นางเจริญพิศ เอกอุรุ ผู้ตรวจราชการกรมและพนักงานตรวจแรงงานเข้าตรวจสอบข้อเท็จจริงดังกล่าว และเพื่อเป็นการป้องกันมิให้เกิดเหตุการณ์เช่นนี้เกิดขึ้นอีกพนักงานตรวจแรงงาน สํานักงานสวัสดิการและคุ้มครองแรงงานกรุงเทพมหานครพื้นที่ 9 ได้ออกหนังสือเชิญนายจ้าง เพื่อตรวจสอบเท็จจริง ในรายละเอียดเพิ่มเติมในวันที่ 5 พฤศจิกายน 2564 และกําชับให้นายจ้างดูแลลูกจ้างให้ได้รับสิทธิประโยชน์ตามกฎหมาย พร้อมย้ําเตือนไม่ให้ค้างจ่ายค่าจ้างอีกหากนายจ้างไม่ปฏิบัติตามก็จะดําเนินคดีต่อไป
รัฐบาลไทย-ข่าวทำเนียบรัฐบาล-ปลัดฯ กอบชัย นำผู้บริหารกระทรวงฯ เยี่ยมชมกระบวนการผลิตบริษัท คอทโก้ เมททอลเวอร์คส จำกัด
วันศุกร์ที่ 24 ธันวาคม 2564
ปลัดฯ กอบชัย นําผู้บริหารกระทรวงฯ เยี่ยมชมกระบวนการผลิตบริษัท คอทโก้ เมททอลเวอร์คส จํากัด
นายกอบชัย สังสิทธิสวัสดิ์ ปลัดกระทรวงอุตสาหกรรม ลงพื้นที่เยี่ยมชมกระบวนการผลิตสินค้าเหล็ก บริษัท คอทโก้ เมททอลเวอร์คส จํากัด (CCM)
ปลัดฯ กอบชัย นําผู้บริหารกระทรวงฯ เยี่ยมชมกระบวนการผลิตบริษัท คอทโก้ เมททอลเวอร์คส จํากัด
วันนี้ (24 ธันวาคม 2564) เวลา 10.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม ลงพื้นที่เยี่ยมชมกระบวนการผลิตสินค้าเหล็ก บริษัท คอทโก้ เมททอลเวอร์คส จํากัด (CCM) พร้อมด้วย นายธนะ อัลภาชน์ ผู้ตรวจราชการกระทรวงอุตสาหกรรม นายวันชัย พนมชัย อธิบดีกรมโรงงานอุตสาหกรรม นายบรรจง สุกรีฑา เลขาธิการสํานักงานผลิตภัณฑ์มาตรฐานอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม นายพุทธิกรณ์ วิชัยดิษฐ อุตสาหกรรมจังหวัดระยอง นายวิโรจน์ โรจน์วัฒนชัย ผู้อํานวยการสถาบันเหล็กและเหล็กกล้าแห่งประเทศไทย ข้าราชการและเจ้าหน้าที่กระทรวงอุตสาหกรรม ร่วมลงพื้นที่เยี่ยมชม โดยมี นายวรพจน์ เพียรอภิธรรม ประธานเจ้าหน้าที่บริหาร บริษัท คอทโก้ เมททอลเวอร์คส จํากัด พร้อมคณะผู้บริหาร ให้การต้อนรับ ณ จังหวัดระยอง
สําหรับ บริษัท คอทโก้ เมททอลเวอร์คส จํากัด (CCM) ดําเนินการผลิตท่อเหล็ก และเป็นศูนย์บริการแปรรูปท่อเหล็กครบวงจร มีกําลังการผลิต 140,000 ตันต่อปี ยอดขายประมาณ 4,000 ล้านบาทต่อปี ซึ่งการจัดจําหน่ายแบ่งออกเป็นในประเทศ 95% และส่งออกต่างประเทศ 5% โดยผลิตภัณฑ์ของ CCM ประกอบด้วย Carbon Steel Pipe, Pre-zinc Steel Pipe, Lip C-Channel, Hot-Dip Galvanized, Spiral Steel Pipe เป็นต้น นอกจากนี้ ยังมีบริการรับออกแบบตามควรมต้องการของลูกค้า โดยทีมงานวิศวกรผู้เชี่ยวชาญ ทั้งนี้ ผลิตภัณฑ์ของ CCM ทุกประเภทได้รับมาตรฐาน มอก. และมาตรฐานรับรองในระดับสากล
รัฐบาลไทย-ข่าวทำเนียบรัฐบาล-ชัยวุฒิ" สั่งลุยปฏิบัติการปราบเว็บพนันยูโร 2020
วันอังคารที่ 15 มิถุนายน 2564
ชัยวุฒิ" สั่งลุยปฏิบัติการปราบเว็บพนันยูโร 2020
ชัยวุฒิ" สั่งลุยปฏิบัติการปราบเว็บพนันยูโร 2020
“ชัยวุฒิ”รมว.ดีอีเอส รับเรื่องร้องเรียนกรณีถูกชักชวนร่วมลงทุนพนันออนไลน์เบื้องต้นมีผู้เสียหาย39รายทั้งสูญเงินถูกหลอกถ่ายคลิปและโพสต์ทวิตเตอร์ประจานสั่งลุยปฏิบัติการปราบปรามเว็บพนันออนไลน์ฟุตบอลยูโร2020ผนึกตํารวจเร่งสืบสวน-จับกุม
วันนี้(15มิ.ย. 64)นายชัยวุฒิ ธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวแถลงข่าวการเร่งปราบปรามเว็บพนันออนไลน์พร้อมรับเรื่องร้องเรียนจากตัวแทนผู้เสียหายจากกรณีถูกชักชวนให้ร่วมลงทุนเล่นพนันออนไลน์ว่าได้รับเรื่องร้องเรียนจากตัวแทนผู้เสียหายจากกรณีถูกชักชวนให้ร่วมลงทุนเล่นพนันออนไลน์พร้อมนําหลักฐานที่ถูกคนร้ายใช้รูปชายหนุ่มหน้าตาดีปลอมเฟซบุ๊กมาแอดเฟรนด์ก่อนชักชวนให้ร่วมลงทุนเล่นพนันออนไลน์จนสูญเงินตั้งแต่หลักหมื่นถึงหลักล้านและบางรายยังถูกหลอกให้ถ่ายรูป-คลิปโป๊เปลือยส่งมาก่อนหากอยากได้เงินคืนก่อนจะนําไปโพสต์บนทวิตเตอร์ประจานเบื้องต้นพบผู้เสียหาย39รายมูลค่าความเสียหายกว่า5ล้านบาท
นายชัยวุฒิ กล่าวว่าขณะนี้กระทรวงดิจิทัลฯและสํานักงานตํารวจแห่งชาติ(สตช.)ได้ร่วมกันจัดตั้ง“ปฏิบัติการปราบปรามเว็บไซต์การพนันออนไลน์ฟุตบอลยูโร2020”ภายใต้นโยบายของรัฐบาลที่ให้มุ่งเน้นการปราบปรามการกระทําความผิดเว็บไซต์การพนันออนไลน์โดยเฉพาะในช่วงมีการแข่งขันฟุตบอลชิงแชมป์แห่งชาติยุโรป2020ที่ต้องเฝ้าระวังและเข้มงวดตรวจสอบการเล่นพนันบอลซึ่งรวมถึงเว็บไซต์การพนันออนไลน์หากพบการกระทําผิดให้ดําเนินคดีตามกฎหมายโดยไม่ละเว้นพร้อมย้ําว่าการพนันทุกรูปแบบสร้างความเสียหายแก่ครอบครัวสังคมและประเทศอย่างมากขอเตือนไปยังผู้ใช้โซเชียลมีเดียอย่าใช้โฆษณาเชิญชวนเล่นการพนันออนไลน์ถือว่าเป็นการกระทําความผิดมีโทษหนัก
ขณะที่ภายใต้ปฏิบัติการปราบปรามเว็บพนันบอลยูโร2020ล่าสุดได้มีการประสานกับศูนย์ปราบปรามอาชญากรรมทางเทคโนโลยีสารสนเทศสํานักงานตํารวจแห่งชาติ(ศปอส.ตร.)ทําการสืบสวนจับกุมผู้กระทําความผิดพนันออนไลน์แล้ว4รายเชื่อมโยงกับเว็บพนันออนไลน์5เว็บไซต์ได้แก่
1.จับกุมผู้ต้องหา1รายเว็บไซต์SBOUFABETเว็บพนันฟุตบอลยูโรและการพนันอื่นๆจ.ปทุมธานี
2.จับกุมผู้ต้องหา1รายเว็บไซต์mbc.sunmcsports.comเว็บพนันฟุตบอลยูโร,หวยและการพนันอื่นๆกรุงเทพฯ3.จับกุมผู้ต้องหา1รายเว็บไซต์betufa.com, league888.net, superslotเว็บพนันรูปแบบออลอินวันจ.ขอนแก่นและ4.จับกุมผู้ต้องหา1รายในจ.ขอนแก่นทําหน้าที่ดูแลโต๊ะพนันฟุตบอล(โต๊ะบอลแบ็ทแมน)เชื่อมโยงกับรายที่3โดยเปิดขายยูสเซอร์เว็บพนันbetufa.com, league888.net, superslotให้กับนักพนัน
โดยในการจับกุมผู้ต้องหาทั้ง4รายตรวจยึดของกลางเป็นคอมพิวเตอร์ตั้งโต๊ะ,คอมพิวเตอร์โน้ตบุ๊ค,โทรศัพท์มือถือ,สมุดบัญชีธนาคาร,ซิมการ์ด,บัตรATMทั้งหมดถูกแจ้งข้อกล่าวหาว่ากระทําความผิดฐาน“จัดให้มีการเล่นหรือทําอุบายล่อช่วยประกาศโฆษณาหรือชักชวนโดยทางตรงหรือทางอ้อมให้ผู้อื่นเข้าเล่นหรือเข้าพนันในการเล่นทางสื่ออิเล็กทรอนิกส์โดยมิได้รับอนุญาตจากเจ้าพนักงาน”
“ขอประชาสัมพันธ์ประชาชนหากพบเห็นการกระทาความผิดหรือพบเบาะแสเกี่ยวกับการพนันออนไลน์สามารถแจ้งเข้ามาได้ที่เพจกระทรวงดิจิทัลฯhttps://www.facebook.com/prmdes.official/และสายด่วนกระทรวงดีอีเอส1212ตลอด24ชม.ข้อมูลจะถูกปิดเป็นความลับ”นายชัยวุฒิกล่าว
***********
รัฐบาลไทย-ข่าวทำเนียบรัฐบาล-จัดเต็ม! มาตรการลดค่าครองชีพประชาชน ปี 65 ผู้ใช้สิทธิ “คนละครึ่ง” สามารถร่วม “ช้อปดีมีคืน” ได้
วันอังคารที่ 4 มกราคม 2565
จัดเต็ม! มาตรการลดค่าครองชีพประชาชน ปี 65 ผู้ใช้สิทธิ “คนละครึ่ง” สามารถร่วม “ช้อปดีมีคืน” ได้
.....
นายธนกร วังบุญคงชนะ โฆษกประจําสํานักนายกรัฐมนตรี เผย พล.อ.ประยุทธ์ จันทร์โอชา นายกรัฐมนตรี และ รมว.กลาโหม ยินดีที่มาตรการลดภาระค่าครองชีพและฟื้นฟูเศรษฐกิจจากผลกระทบโควิด-19 ปี 2564 ของรัฐบาล ได้รับการตอบรับที่ดีจากประชาชน โดยมียอดใช้จ่ายสะสมรวมกว่า 254,281.7 ล้านบาท พร้อมยืนยันว่า ผู้ใช้สิทธิโครงการคนละครึ่ง เฟส 3 ที่เพิ่งสิ้นสุดไปเมื่อ 31 ธ.ค. 64 สามารถร่วมโครงการช้อปดีมีคืนได้ และยังสามารถร่วมโครงการคนละครึ่ง เฟส 4 ที่จะเริ่มวันที่ 1 มี.ค. 65 ได้อีก เนื่องจากช่วงเวลาไม่ทับซ้อนกัน
.
สําหรับโครงการ “ช้อปดีมีคืน” จะเริ่มตั้งแต่วันที่ 1 ม.ค. – 15 ก.พ. 65 โดยผู้เสียภาษีเงินได้บุคคลธรรมดาสามารถนําค่าใช้จ่ายจากการซื้อสินค้าและบริการที่จดทะเบียนภาษีมูลค่าเพิ่ม หนังสือ e-Book หรือสินค้า OTOP ตามที่จ่ายจริงแต่ไม่เกิน 30,000 บาท มาหักลดหย่อนภาษีฯ สําหรับปีภาษี 2565 ได้
.
อ่านเพิ่มเติม คลิกhttps://www.thaigov.go.th/news/contents/details/50166
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-อธิบดี กสร. มอบแนวทางการทำงาน ปี 2565 ด้วยหลัก 4s
วันอาทิตย์ที่ 23 มกราคม 2565
อธิบดี กสร. มอบแนวทางการทํางาน ปี 2565 ด้วยหลัก 4s
อธิบดี กสร. มอบแนวทางการทํางาน ปี 2565 ด้วยหลัก 4s เพื่อเป็นแนวทางในการปฏิบัติให้กับข้าราชการ และเจ้าหน้าที่ของกรม ให้สามารถปฏิบัติได้อย่างมีความสุข และมีประสิทธิภาพ นําไปสู่การคุ้มครองสิทธิ และพัฒนาคุณภาพชีวิตแรงงานได้อย่างทั่วถึง และยั่งยืน
นายนิยม สองแก้ว อธิบดีกรมสวัสดิการและคุ้มครองแรงงานเปิดเผยว่า กรมสวัสดิการและคุ้มครองแรงงาน เป็นหน่วยงานที่มีภารกิจหลักเกี่ยวกับการคุ้มครองสิทธิ และพัฒนาคุณภาพชีวิตแรงงาน ด้วยการพัฒนามาตรฐาน รูปแบบ กลไก มาตรการ ส่งเสริม สนับสนุน และแก้ไขปัญหาเพื่อเพิ่มโอกาสในการแข่งขันทางการค้า และพัฒนาแรงงานให้มีคุณภาพชีวิตที่ดี การที่ข้าราชการ และเจ้าหน้าที่ของกรมนั้นจะสามารถดําเนินงานให้ได้ตามเป้าหมายอย่างมีประสิทธิภาพ จึงมีความจําเป็นที่จะต้องมีหลักการทํางานเพื่อเป็นแนวทางในการปฏิบัติ ซึ่งก็คือ หลักการทํางานด้วยหลัก 4s ได้แก่Serviceตระหนักในการให้บริการที่ดีที่สุดให้แก่ประชาชนSpeedตั้งใจที่จะให้บริการ หรือช่วยเหลือด้วยความรวดเร็ว และถูกต้องStrongมีความมุ่งมั่น อดทน และเพียรพยายาม ให้ไปถึงเป้าหมาย และSmileสร้างความประทับใจให้กับประชาชน คือความสําเร็จ และเป็นความสุขของข้าราชการ เมื่อข้าราชการ และเจ้าหน้าที่ของกรมยึดหลักการทํางานดังกล่าวนี้ไว้ ก็จะสามารถปฏิบัติงานได้อย่างมีความสุข และมีประสิทธิภาพ นําไปสู่การพัฒนาคุณภาพชีวิตแรงงาน ให้ได้รับความเป็นธรรมอย่างทั่วถึง“คนสําราญ งานสัมฤทธิ์ผล ประชาชนพึงพอใจ”
อธิบดี กสร.กล่าวเพิ่มเติมว่า กรมสวัสดิการและคุ้มครองแรงงาน ในฐานะหน่วยงานที่ทําหน้าที่ในการคุ้มครองสิทธิและพัฒนาคุณภาพชีวิตแรงงาน พร้อมขับเคลื่อนนโยบายการกํากับดูแลให้แรงงานทั้งในและนอกระบบให้ได้รับการคุ้มครองสิทธิตามกฎหมาย รวมทั้งพัฒนามาตรฐานแรงงานไทยเทียบเท่าสากลพร้อมยกระดับการให้บริการประชาชนด้วยความสะดวก รวดเร็ว ทั่วถึงและยั่งยืนต่อไป
รัฐบาลไทย-ข่าวทำเนียบรัฐบาล-ปลัด วธ. ร่วมประชุมคณะกรรมการจัดงานสมัชชาคุณธรรมแห่งชาติ ปีงบประมาณ ๒๕๖๔ (ครั้งที่ ๒/๒๕๖๔)
วันอังคารที่ 29 มิถุนายน 2564
ปลัด วธ. ร่วมประชุมคณะกรรมการจัดงานสมัชชาคุณธรรมแห่งชาติ ปีงบประมาณ ๒๕๖๔ (ครั้งที่ ๒/๒๕๖๔)
ประชุมคณะกรรมการจัดงานสมัชชาคุณธรรมแห่งชาติ ปีงบประมาณ ๒๕๖๔ (ครั้งที่ ๒/๒๕๖๔) ผ่านระบบ Zoom
วันที่ ๒๙ มิถุนายน ๒๕๖๔ เวลา ๑๓.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม ร่วมประชุมคณะกรรมการจัดงานสมัชชาคุณธรรมแห่งชาติ ปีงบประมาณ ๒๕๖๔ (ครั้งที่ ๒/๒๕๖๔) ผ่านระบบ Zoom โดยมี นางสาวเพชรรัตน์ สายทอง ผู้ช่วยปลัดกระทรวงวัฒนธรรม คณะกรรมการฯ และเจ้าหน้าที่ที่เกี่ยวข้อง เข้าร่วม ณ ห้องประชุม ๑ ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-โฆษกรัฐบาลย้ำ การที่จะยกเลิก พรก.ฉุกเฉินนั้น ศบค. จะพิจารณาความเหมาะสม พร้อมประเมินสถานการณ์-ความเสี่ยงที่เกิดขึ้นในช่วงเปลี่ยนผ่าน
วันจันทร์ที่ 22 สิงหาคม 2565
โฆษกรัฐบาลย้ํา การที่จะยกเลิก พรก.ฉุกเฉินนั้น ศบค. จะพิจารณาความเหมาะสม พร้อมประเมินสถานการณ์-ความเสี่ยงที่เกิดขึ้นในช่วงเปลี่ยนผ่าน
โฆษกรัฐบาลย้ํา การที่จะยกเลิก พรก.ฉุกเฉินนั้น ศบค. จะพิจารณาความเหมาะสม พร้อมประเมินสถานการณ์-ความเสี่ยงที่เกิดขึ้นในช่วงเปลี่ยนผ่าน หลังการประกาศให้โควิด-19 เป็นโรคระบาดที่ต้องเฝ้าระวัง เน้นให้มีแผนรองรับที่ดี วิกฤตความเสียหายต้องไม่เกิดขึ้นอีก
วันที่ 22 สิงหาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ที่ประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ที่มีพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมเมื่อวันที่ 19 สิงหาคม 2565 ยังไม่ได้มีการพิจารณา การยกเลิกการประกาศใช้ พ.ร.ก.ฉุกเฉิน โดย ศบค. จะมีการประเมินสถานการณ์อีกครั้งก่อนเนื่องจากยังเหลือระยะเวลาการประกาศใช้จนถึงสิ้นเดือนกันยายนนี้
ทั้งนี้ สิ่งสําคัญของการประกาศใช้ พ.ร.ก ฉุกเฉินนั้นก็เพื่อควบคุมและป้องกันโรคโควิด-19 ที่เกิดขึ้น โดยไม่ได้มุ่งหวังการใช้ พ.ร.ก.ฉุกเฉินเพื่อประเด็นอื่นแต่อย่างใด รวมทั้งเพื่อเกิดการบูรณาการการทํางานร่วมกันของทุกหน่วยงานอย่างเป็นระบบและมีประสิทธิภาพ เพื่อทําให้ประชาชนเกิดความปลอดภัยจากโควิด-19 โดยการดําเนินงานที่ผ่านมาก็ได้รับการยอมรับและชื่นชมจากนานาประเทศ ซึ่งสนใจที่จะมาศึกษาแนวทางการดําเนินงานจากประเทศไทยด้วยซ้ําไป
นายอนุชากล่าวว่า อย่างไรก็ตามแม้ไม่ได้มีการหารือเรื่องการยกเลิก พ.ร.ก.ฉุกเฉิน แต่ที่ประชุม ศบค. ได้มีการหารือถึงความคืบหน้าในการจัดทํากรอบนโยบาย แนวทางปฏิบัติ และห้วงเวลา ในการดําเนินการเปลี่ยนผ่านสู่ภาวะ Post – Pandemic เพื่อการเฝ้าระวัง ป้องกันควบคุมโรคโควิด -19 หรือเป็นแผนการปรับลดระดับสถานการณ์โควิด-19 จากโรคติดต่ออันตรายเป็นโรคติดต่อที่ต้องเฝ้าระวัง ภายใต้หลักการ “เพื่อให้ประชาชนอยู่ร่วมกับโควิด-19 อย่างปลอดภัย สามารถดําเนินชีวิตได้ปกติ” โดย ศบค. ได้พิจารณาทั้งการประเมินสถานการณ์และความเสี่ยง ด้านการป้องกัน ซึ่งภาพรวมประชาชนในประเทศไทยมากกว่าร้อยละ 90 มีภูมิคุ้มกัน ผู้ฉีดวัคซีน 3 เข็มไม่ว่าสูตรใดสามารถป้องกันการป่วยรุนแรงและการเสียชีวิตได้มากกว่าร้อยละ 90 และหลังจากนี้ คาดการณ์ว่าโควิด-19 จะมีลักษณะการเกิดโรคในประชากรซึ่งจะคล้ายคลึงกับการระบาดของไข้หวัดใหญ่ ซึ่งจะพบผู้ป่วยได้ตลอดทั้งปี รวมทั้งด้านการรักษาอาการผู้ป่วย ซึ่งส่วนใหญ่แนวโน้มไม่รุนแรง ยกเว้นในกลุ่มที่มีปัจจัยเสี่ยงต่อโรครุนแรง และกลุ่ม 608
“ก่อนถึงวันที่ 1 ตุลาคม ศบค. จะมีการประเมินสถานการณ์ และความเสี่ยงที่เกิดขึ้นในช่วงเปลี่ยนผ่าน หลังจากการประกาศให้โควิด-19 เป็นโรคระบาดที่ต้องเฝ้าระวัง ว่าจะต้องคงกลไกในการควบคุมและบริหารจัดการอะไรไว้บ้าง ซึ่งต้องมั่นใจว่าจะไม่เกิดวิกฤตและความเสียหายในมิติต่าง ๆ เกิดขึ้นอีก หรือหากเกิดขึ้นต้องแก้ไขได้ทันท่วงที เน้นมีแผนรองรับที่ดี และวิกฤตความเสียหายต้องไม่เกิดขึ้นอีก ดังนั้น จึงขอให้รอผลการประชุม ศบค. ในเดือนกันยายนที่จะถึงนี้” นายอนุชา กล่าว
รัฐบาลไทย-ข่าวทำเนียบรัฐบาล-กรมทางหลวงชนบทเปิดใช้สะพานบ้านกาศสามัคคี เชื่อมเส้นทางข้ามแม่น้ำยวม อำเภอแม่สะเรียง จังหวัดแม่ฮ่องสอน ร่นระยะทางกว่า 10 กิโลเมตร
วันศุกร์ที่ 4 มีนาคม 2565
กรมทางหลวงชนบทเปิดใช้สะพานบ้านกาศสามัคคี เชื่อมเส้นทางข้ามแม่น้ํายวม อําเภอแม่สะเรียง จังหวัดแม่ฮ่องสอน ร่นระยะทางกว่า 10 กิโลเมตร
กรมทางหลวงชนบท (ทช.) กระทรวงคมนาคม  เปิดใช้งานสะพานบ้านกาศสามัคคี ตําบลบ้านกาศ อําเภอแม่สะเรียง จังหวัดแม่ฮ่องสอน เชื่อมต่อโครงข่ายเส้นทางและสะพานข้ามแม่น้ํายวม เพื่อร่นระยะการเดินทางระหว่างตําบลและหมู่บ้านกว่า 10 กิโลเมตร
กรมทางหลวงชนบท (ทช.) กระทรวงคมนาคม เปิดใช้งานสะพานบ้านกาศสามัคคี ตําบลบ้านกาศ อําเภอแม่สะเรียง จังหวัดแม่ฮ่องสอน เชื่อมต่อโครงข่ายเส้นทางและสะพานข้ามแม่น้ํายวม เพื่อร่นระยะการเดินทางระหว่างตําบลและหมู่บ้านกว่า 10 กิโลเมตร เพิ่มประสิทธิภาพความสะดวกปลอดภัยในการคมนาคมขนส่งพืชผลทางการเกษตร พร้อมรองรับการขยายตัวของเมืองสู่ชุมชนในอนาคต ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการยกระดับมาตรฐานงานทางและสะพาน เพื่อสนับสนุนการเชื่อมโยงโครงข่ายคมนาคมให้สมบูรณ์
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า ชุมชนส่วนใหญ่ในตําบลบ้านกาศ อําเภอแม่สะเรียง จังหวัดแม่ฮ่องสอน ตั้งอยู่ใกล้แม่น้ํายวมและมีพื้นที่ทําเกษตรกรรมกว่า 8,000 ไร่ มีการใช้เส้นทางสัญจรและขนส่งพืชผลทางการเกษตรระหว่างสองฝั่งแม่น้ําเป็นประจํา แต่เดิมการเดินทางระหว่างข้ามแม่น้ําไปยังชุมชนอื่นต้องใช้ระยะเวลานานและมีระยะทางไกล จากการที่สะพานแต่ละแห่งตั้งอยู่ห่างกันประกอบกับในพื้นที่ดังกล่าวมีสะพานเพียงไม่กี่แห่ง ประชาชนในชุมชนบ้านแม่ต้อบและบ้านห้วยหลวง ตําบลบ้านกาศ อําเภอแม่สะเรียง จังหวัดแม่ฮ่องสอน จึงได้ขอให้ ทช. พิจารณาดําเนินการก่อสร้างสะพานเชื่อมเส้นทางระหว่างสองฝั่งแม่น้ําและเชื่อมต่อไปยังถนนทางหลวงแผ่นดินหมายเลข 108 เพื่อเชื่อมโครงข่ายการคมนาคมในพื้นที่ให้มีความต่อเนื่อง ร่นระยะการเดินทาง บรรเทาความเดือดร้อนในการสัญจรและการขนส่งให้กับประชาชน โดย ทช. ได้ดําเนินโครงการก่อสร้างสะพานข้ามแม่น้ํายวม หรือ สะพานบ้านกาศสามัคคี ตําบลบ้านกาศ อําเภอแม่สะเรียง จังหวัดแม่ฮ่องสอน ซึ่งมีจุดเริ่มต้นบริเวณหมู่ 5 บ้านแม่ต้อบ และสิ้นสุดโครงการที่บริเวณหมู่ 6 บ้านห้วยหลวง ตําบลบ้านกาศ อําเภอแม่สะเรียง จังหวัดแม่ฮ่องสอน ก่อสร้างเป็นสะพานคอนกรีตเสริมเหล็ก ความยาว 150 เมตร ขนาด 2 ช่องจราจร ความกว้าง 9 เมตร พร้อมก่อสร้างถนนคอนกรีตเสริมเหล็กต่อเชื่อมสะพานทั้งสองฝั่ง รวมระยะทาง 1,893.543 เมตร ใช้งบประมาณ จํานวน 51.296 ล้านบาท ปัจจุบันโครงการดังกล่าวดําเนินการก่อสร้างแล้วเสร็จและเปิดให้สัญจรได้เป็นที่เรียบร้อยแล้ว
รัฐบาลไทย-ข่าวทำเนียบรัฐบาล-กระทรวงยุติธรรม โดยสำนักงาน ป.ป.ส. แจง กรณี 4 ชายฉกรรจ์ ไม่ใช่เจ้าพนักงาน ป.ป.ส. พร้อมย้ำการใช้บัตรเจ้าพนักงาน ป.ป.ส. เฉพาะภารกิจหน้าที่ในการปราบปรามยาเสพติดเท่านั้น
วันพุธที่ 18 สิงหาคม 2564
กระทรวงยุติธรรม โดยสํานักงาน ป.ป.ส. แจง กรณี 4 ชายฉกรรจ์ ไม่ใช่เจ้าพนักงาน ป.ป.ส. พร้อมย้ําการใช้บัตรเจ้าพนักงาน ป.ป.ส. เฉพาะภารกิจหน้าที่ในการปราบปรามยาเสพติดเท่านั้น
กระทรวงยุติธรรม โดยสํานักงาน ป.ป.ส. แจง กรณี 4 ชายฉกรรจ์ ไม่ใช่เจ้าพนักงาน ป.ป.ส. พร้อมย้ําการใช้บัตรเจ้าพนักงาน ป.ป.ส. เฉพาะภารกิจหน้าที่ในการปราบปรามยาเสพติดเท่านั้น
นายวิชัย ไชยมงคล เลขาธิการคณะกรรมการป้องกันและปราบปรามยาเสพติด (เลขาธิการ ป.ป.ส ) กล่าวว่า “กรณีดังกล่าว สํานักงาน ป.ป.ส. ตรวจสอบแล้ว ยืนยันว่าชุดตรวจค้นดังกล่าว ไม่ใช่เจ้าพนักงาน ป.ป.ส. แต่เป็นเจ้าหน้าที่ตํารวจสภ.โนนสูง จ.นครราชสีมา แอบอ้างใช่บัตรเจ้าพนักงานป.ป.ส.ในการเข้าตรวจค้นบ้านผู้ต้องสงสัย และพบว่ามีการเล่นการพนัน ทั้งนี้ สภ.โนนสูงได้มีคําสั่งตั้งกรรมการสอบข้อเท็จจริงเรื่องที่ปรากฏเป็นข่าวแล้ว ตามคําสั่ง สถานีตํารวจภูธรโนนสูง ที่ 384/2564 เรื่อง แต่งตั้งคณะกรรมการสืบสวน”
เลขาธิการ ป.ป.ส. กล่าวต่อ “บัตรเจ้าพนักงาน ป.ป.ส. เป็นเอกสารแสดงตัวผู้ได้รับแต่งตั้งเป็นเจ้าพนักงาน ป.ป.ส. และการใช้อํานาจตามที่ได้มีขอบเขตชัดเจน เฉพาะในภารกิจหน้าที่ด้านการปราบปรามยาเสพติดเท่านั้น ผู้นําไปใช้แอบอ้างโดยไม่ได้เป็นเจ้าพนักงาน ป.ป.ส. มีความผิดตามกฎหมาย”
โดยการแต่งตั้งเจ้าพนักงาน ป.ป.ส.จะมีคณะอนุกรรมการพิจารณาอนุมัติการแต่งตั้งเจ้าพนักงานตามกฏหมายว่าด้วยการป้องกันและปราบปรามยาเสพติดเป็นกลไกพิจารณา โดยจะมีการพิจารณากลั่นกรองหลายขั้นตอนเพื่อให้มั่นใจว่าผู้ที่จะเป็นเจ้าพนักงาน ป.ป.ส. จะต้องเป็นผู้ที่มีคุณสมบัติที่เหมาะสม มีข้าราชการหลายสังกัด เช่น สํานักงานตํารวจแห่งชาติ กระทรวงกลาโหม กระทรวงมหาดไทย กระทรวงการคลัง สํานักงานป้องกันและปราบปรามการฟอกเงิน และกรมสอบสวนคดีพิเศษ เป็นต้น โดยจะต้องมีคุณสมบัติครบถ้วนและดําเนินการตามเงื่อนไขตามหลักเกณฑ์ที่กําหนดไว้​เพื่อให้สามารถปฏิบัติหน้าที่ด้านการปราบปรามยาเสพติดตามนโยบายของรัฐบาลได้อย่างมีประสิทธิภาพ
ทั้งนี้ ในการปฏิบัติหน้าที่ผู้ที่ได้รับการแต่งตั้งเป็นเจ้าพนักงาน ป.ป.ส. จะต้องแสดงความบริสุทธิ์ใจ ด้วยการแสดงบัตรเจ้าพนักงาน ป.ป.ส ทุกครั้ง โดยการให้ผู้ครอบครองเคหสถานร่วมในการตรวจค้น และเมื่อทําการตรวจค้นเรียบร้อยแล้ว จะต้องบันทึกผลการตรวจค้นและเหตุในการตรวจค้นเป็นหนังสือให้ไว้แก่ผู้ครอบครองเคหสถานด้วย รวมถึงรายงานให้เลขาธิการ ป.ป.ส. ทราบ ภายในระยะเวลา 15 วัน”และสํานักงาน ป.ป.ส. จะรวบรวมรายงานการปฏิบัติงานของเจ้าพนักงาน ป.ป.ส. ประจําปีให้แก่รัฐสภา เพื่อเป็นหลักประกันว่าจะไม่มีการใช้อํานาจเกินขอบเขต ดังนั้น เจ้าพนักงาน ป.ป.ส. จึงไม่สามารถใช้อํานาจเกินกว่าที่กฎหมายกําหนด หรือกระทําละเมิดกฎหมายอื่นใดได้
เลขาธิการ ป.ป.ส. ย้ํา “ขอเตือนแอบอ้างเป็นเจ้าพนักงาน ตามประมวลกฎหมายอาญา มาตรา 145 ผู้ใดแสดงตนเป็นเจ้าพนักงานและกระทําการเป็นเจ้าพนักงาน อาจเข้าข่ายการกระทําความผิด โดยตนเองมิได้เป็นเจ้าพนักงานที่มีอํานาจกระทําการนั้น ต้องระวางโทษจําคุกไม่เกิน 1 ปี หรือปรับไม่เกิน 20,000 บาท หรือทั้งจําทั้งปรับ และหากเป็นกรณีที่เป็นเจ้าพนักงาน ป.ป.ส จริงแต่ใช้อํานาจในทางมิชอบ หรือเกินขอบเขตตามที่กฎหมายกําหนด สํานักงาน ป.ป.ส.จะดําเนินการยกเลิกการแต่งตั้งเป็นเจ้าพนักงาน ป.ป.ส. และหน่วยงานต้นสังกัดดําเนินการทางวินัยและคดีอาญาต่อไป
หากประชาชนสงสัยว่าบุคคลที่แสดงตัวว่าเป็นเจ้าพนักงาน ป.ป.ส. จริงหรือไม่ สามารถตรวจสอบได้ที่สายด่วน 1386 ตลอด 24 ชั่วโมง”
รัฐบาลไทย-ข่าวทำเนียบรัฐบาล-“รัฐวิสาหกิจหาวิธีดันการลงทุนภาครัฐพยุงเศรษฐกิจ สู้ผลกระทบโควิด”
วันพุธที่ 25 สิงหาคม 2564
“รัฐวิสาหกิจหาวิธีดันการลงทุนภาครัฐพยุงเศรษฐกิจ สู้ผลกระทบโควิด”
ณ สิ้นเดือนกรกฎาคม 2564 รัฐวิสาหกิจ 43 แห่ง ที่ สคร. กํากับดูแลโดยตรงมีผลการเบิกจ่ายงบลงทุนสะสม 210,419 ล้านบาท หรือคิดเป็นร้อยละ 96 ของแผนการเบิกจ่ายสะสม
นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ณ สิ้นเดือนกรกฎาคม 2564 รัฐวิสาหกิจ 43 แห่ง ที่ สคร. กํากับดูแลโดยตรงมีผลการเบิกจ่ายงบลงทุนสะสม 210,419 ล้านบาท หรือคิดเป็นร้อยละ 96 ของแผนการเบิกจ่ายสะสม ประกอบด้วยการเบิกจ่ายงบลงทุน 10 เดือนของรัฐวิสาหกิจระบบปีงบประมาณ (ตั้งแต่เดือนตุลาคม 2563 - เดือนกรกฎาคม 2564) 34 แห่ง จํานวน 118,262 ล้านบาท หรือคิดเป็นร้อยละ 88 ของแผนการเบิกจ่ายสะสม และการเบิกจ่ายงบลงทุน 7 เดือนของรัฐวิสาหกิจระบบปีปฏิทิน (เดือนมกราคม 2564 - เดือนกรกฎาคม 2564) 9 แห่ง จํานวน 92,157 ล้านบาท หรือคิดเป็นร้อยละ 107 ของแผนเบิกจ่ายสะสม
นางสาวปิยวรรณ ล่ามกิจจา ที่ปรึกษาด้านพัฒนารัฐวิสาหกิจกล่าวเสริมว่าณ สิ้นเดือนกรกฎาคม 2564รัฐวิสาหกิจหลายแห่งสามารถเบิกจ่ายได้เป็นไปตามแผนหรือสูงกว่าแผน เช่นบริษัท ปตท.จํากัด (มหาชน) การไฟฟ้าส่วนภูมิภาคการไฟฟ้าฝ่ายผลิตแห่งประเทศไทย การรถไฟฟ้าขนส่งมวลชนแห่งประเทศไทย (รฟม.) และบริษัทโทรคมนาคมแห่งชาติจํากัด (มหาชน) โดยมีโครงการลงทุนขนาดใหญ่ที่สามารถเบิกจ่ายได้สูงกว่าแผนอาทิโครงการรถไฟฟ้าสายสีส้มช่วงศูนย์วัฒนธรรม - มีนบุรีของรฟม. แผนปรับปรุงและขยายระบบจําหน่ายพลังไฟฟ้าฉบับที่ 12 ปี 2560 -2564ของการไฟฟ้านครหลวง งานก่อสร้างปรับปรุงขยายระบบประปาของการประปาส่วนภูมิภาคโครงการทางพิเศษสายพระราม 3- ดาวคะนอง- วงแหวนรอบนอกตะวันตกของการทางพิเศษแห่งประเทศไทย(กพท.)และโครงการรถไฟความเร็วสูงเชื่อม3 สนามบินของการรถไฟแห่งประเทศไทย (รฟท.) ทั้งนี้มีโครงการลงทุนขนาดใหญ่ที่เบิกจ่ายล่าช้าเช่น โครงการพัฒนาท่าอากาศยานสุวรรณภูมิ(ปีงบประมาณ 2554 - 2560)ของบริษัทท่าอากาศยานไทย จํากัด (มหาชน)โครงการรถไฟความเร็วสูงไทย-จีนระยะที่ 1โครงการก่อสร้างรถไฟทางคู่ช่วงนครปฐม-ชุมพร และโครงการก่อสร้างรถไฟทางคู่ช่วงลพบุรี-ปากน้ําโพ ของ รฟท.และแผนก่อสร้างศูนย์บริหารทางพิเศษ กทพ. (ระยะที่ 2) ของ กทพ.
นางปานทิพย์ ศรีพิมลผู้อํานวยการ สคร. กล่าวสรุปว่าในเดือนกรกฎาคม2564รัฐวิสาหกิจส่วนใหญ่โดยเฉพาะรัฐวิสาหกิจปีปฏิทินสามารถเบิกจ่ายงบลงทุนได้ดีและเป็นไปตามแผนอย่างไรก็ดี จากการประกาศปิดสถานที่ก่อสร้างและมาตรการต่างๆ เพื่อควบคุมการแพร่ระบาดของโรคCOVID-19 ส่งผลกระทบต่อบางโครงการ/แผนงานเนื่องจากบุคลากรไม่สามารถเข้าพื้นที่ก่อสร้างหรือตรวจรับงานได้ ขาดแคลนแรงงานและไม่สามารถนําเข้าอุปกรณ์จากต่างประเทศที่เป็นกลุ่มเสี่ยงได้ โดยมีประมาณการมูลค่าผลกระทบถึงสิ้นปี 2564 ประมาณ 23,000 ล้านบาท หรือคิดเป็นร้อยละ 6 ของมูลค่ากรอบลงทุนปี 2564 ของรัฐวิสาหกิจทั้งหมด ซึ่งประมาณครึ่งหนึ่งเป็นผลกระทบจากการประกาศปิดสถานที่ก่อสร้าง ทั้งนี้ รัฐวิสาหกิจได้ดําเนินการในด้านต่างๆเพื่อลดผลกระทบดังกล่าว เช่น การประสานหน่วยงานภาครัฐเพื่อขออนุญาตก่อสร้างโดยมีมาตรการที่รัดกุมรองรับการหาแรงงานและวัสดุก่อสร้างในพื้นที่ทดแทน รวมทั้ง เร่งรัดงานอื่นมาดําเนินการทดแทน เพื่อให้การลงทุนของรัฐวิสาหกิจเป็นเครื่องมือของภาครัฐในการสนับสนุนการฟื้นตัวของเศรษฐกิจต่อไป
รัฐบาลไทย-ข่าวทำเนียบรัฐบาล-ครม.อนุมัติโครงการเยียวยาศิลปินที่มีอายุเกิน 65 ปี ที่ได้รับผลกระทบจากโควิด-19 รวม 2,459 คน กรอบวงเงิน 12 ล้านบาท
วันอังคารที่ 16 สิงหาคม 2565
ครม.อนุมัติโครงการเยียวยาศิลปินที่มีอายุเกิน 65 ปี ที่ได้รับผลกระทบจากโควิด-19 รวม 2,459 คน  กรอบวงเงิน 12 ล้านบาท
ครม.อนุมัติโครงการเยียวยาศิลปินที่มีอายุเกิน 65 ปี ที่ได้รับผลกระทบจากโควิด-19 รวม 2,459 คน  กรอบวงเงิน 12 ล้านบาท พร้อมรับทราบผลการคืนเงินกู้เหลือจ่ายของหน่วยงานรับผิดชอบจํานวน 16 โครงการ รวมทั้งสิ้น 17,427  ล้านบาท
วันที่ 16 สิงหาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) อนุมัติโครงการเยียวยาศิลปินที่มีอายุเกิน 65 ปี ที่ได้รับผลกระทบจากการแพร่ระบาดของโควิด-19 จํานวนรวม 2,459 คน กรอบวงเงินรวม 12.29 ล้านบาท โดยใช้จ่ายจากเงินกู้ภายใต้แผนงานหรือโครงการที่มีวัตถุประสงค์เพื่อช่วยเหลือ เยียวยา และชดเชยให้แก่ประชาชนทุกสาขาอาชีพซึ่งได้รับผลกระทบจากการระบาดของโรคโควิด -19 และมอบหมายให้สํานักงานปลัดกระทรวงวัฒนธรรมเป็นหน่วยงานรับผิดชอบโครงการ และดําเนินการจัดทําแผนความต้องการใช้จ่ายเป็นรายเดือน เพื่อให้สํานักงานบริหารหนี้สาธารณะ สามารถจัดหาเงินกู้เพื่อใช้จ่ายในโครงการตามแผนการใช้จ่ายที่เกิดขึ้นจริง
สําหรับกลุ่มศิลปินที่ได้รับการเยียวยาในครั้งนี้กระทรวงวัฒนธรรม ได้ร่วมกับกระทรวงแรงงาน เปิดให้มีการลงทะเบียนศิลปินผู้มีอายุเกิน 65 ปี ที่เป็นแรงงานนอกระบบและไม่เข้าข่ายเป็นผู้ประกันตนตามมาตรา 33 มาตรา 39 และมาตรา 40 ตามพ.ร.บ.ประกันสังคมในช่วงเดือน ม.ค. ที่ผ่านมา จากเครือข่ายอุตสาหกรรมบันเทิงและสมาคมศิลปินพื้นบ้าน ทั้งหมด 29 สมาคม
ทั้งนี้ มีผู้ผ่านคุณสมบัติละได้รับการเยียวยารวม 2,459 คน แยกเป็น 1) ศิลปินที่เกี่ยวกับสถานบันเทิงในพื้นที่ควบคุมสูงสุดและเข้มงวด 23 จังหวัด จํานวน 1,140 คน วงเงิน 5.7 ล้านบาท และ 2) ศิลปินที่เกี่ยวกับสถานบันเทิงที่อยู่นอกพื้นที่ควบคุมสูงสุด 1,319 คน วงเงิน 6.59 ล้านบาท ระยะเวลาดําเนินโครงการฯ 3 เดือน ระหว่าง ส.ค.- ต.ค. 2565
น.ส.ไตรศุลี กล่าวว่า นอกจากนี้ ครม.ยังรับทราบรายงานผลการคืนเงินกู้เหลือจ่ายของหน่วยงานรับผิดชอบโครงการจํานวน 16 โครงการ รวมทั้งสิ้น 17,427 ล้านบาท ทําให้กรอบวงเงินกู้ตามพระราชกําหนดกู้เงินฯ เพิ่มเติม พ.ศ.2564 คงเหลือ ณ วันที่ 2 สิงหาคม 2565 เพิ่มขึ้นจาก 26,764 ล้านบาท เป็น 44,192.32 ล้านบาท แต่เมื่อหักส่วนของโครงการเยียวยาศิลปินฯ ในครั้งนี้แล้วจะทําให้กรอบวงเงินกู้ฯ คงเหลือ 44,180.03 ล้านบาท โดยแยกเป็นเงินคงเหลือ จากแผนงานฯ กลุ่มที่ 2 ช่วยเหลือ/เยียวยา วงเงิน 8,593.23 ล้านบาท และ จากแผนงานฯ กลุ่มที่ 3 ฟื้นฟูเศรษฐกิจและสังคม วงเงิน 35,586.80 ล้านบาท
สําหรับ 16 โครงการที่คืนเงินกู้เหลือจ่าย มีโครงการที่สําคัญเช่น โครงการจัดหาวัคซีนป้องกันโรคติดเชื้อไวรัสโคโรนา 2019 (โควิด -19)สําหรับบริการประชากรในประเทศไทยเพิ่มเติม จํานวน 20,001,150 โดส (Pfizer) วงเงินอนุมัติ 9,372 ล้านบาท วงเงินใช้จ่ายจริง 8,616 ล้านบาท เงินคืนเหลือจ่าย 756 ล้านบาท, โครงการส่งเสริมและรักษาระดับการจ้างงานในธุรกิจเอสเอ็มอี ของกรมการจัดหางาน กระทวงแรงงาน วงเงินอนุมัติ 37,521 ล้านบาท วงเงินใช้จ่ายจริง 27,025 ล้านบาท เงินคืนเหลือจ่าย 10,496 ล้านบาท
โครงการคนละครึ่งระยะที่ 4 วงเงินอนุมัติ 34,800 ล้านบาท วงเงินใช้จ่ายจริง 30,344 ล้านบาท เงินคืนเหลือจ่าย 4,455 ล้านบาท และโครงการช่วยเหลือกลุ่มอาชีพผู้ขับรถรับจ้าง(รถแท็กซี่)และรถจักรยานยนต์สาธารณะ ที่มีอายุเกิน 65 ปี ที่ได้รับผลกระทบจากการแพร่ระบาดของโควิด-19 วงเงินอนุมัติ 166 ล้านบาท วงเงินใช้จ่ายจริง 86 ล้านบาท มีเงินคืนเหลือจ่าย 80 ล้านบาท เป็นต้น
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานการประชุมชี้แจงการพัฒนาระบบบูรณาการการทำงานร่วมกันระหว่างกรมโรงงานอุตสาหกรรมและสำนักงานอุตสาหกรรมจังหวัด
วันจันทร์ที่ 27 ธันวาคม 2564
ปลัดกอบชัยฯ เป็นประธานการประชุมชี้แจงการพัฒนาระบบบูรณาการการทํางานร่วมกันระหว่างกรมโรงงานอุตสาหกรรมและสํานักงานอุตสาหกรรมจังหวัด
นายกอบชัย สังสิทธิสวัสดิ์ เป็นประธานการประชุมชี้แจงการพัฒนาระบบบูรณาการการทํางานร่วมกันระหว่างกรมโรงงานอุตสาหกรรมและสํานักงานอุตสาหกรรมจังหวัด
ปลัดกอบชัยฯ เป็นประธานการประชุมชี้แจงการพัฒนาระบบบูรณาการการทํางานร่วมกันระหว่างกรมโรงงานอุตสาหกรรมและสํานักงานอุตสาหกรรมจังหวัด
วันนี้ (27 ธันวาคม 2564) เวลา 13.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมชี้แจงการพัฒนาระบบบูรณาการการทํางานร่วมกันระหว่างกรมโรงงานอุตสาหกรรมและสํานักงานอุตสาหกรรมจังหวัด   เกี่ยวกับการขอความร่วมมือผู้ประกอบกิจการโรงงานแสดงข้อมูลเบื้องต้นโดยการติดตั้ง QR Code เพื่อดําเนินการตามนโยบายส่งเสริมและกํากับดูแลโรงงานอุตสาหกรรมทั่วประเทศให้มีการประกอบกิจการโรงงานที่มีความปลอดภัย รักษาสิ่งแวดล้อม อีกทั้งยังเป็นการสนับสนุนให้มีการเปิดเผยข้อมูลการประกอบกิจการโรงงานที่ได้รับอนุญาตต่อสาธารณะให้ประชาชนสามารถเข้าถึงข้อมูล รวมทั้งแจ้งข้อคิดเห็นหรือข้อร้องเรียนผ่านการแสดง QR Code โดยมี นายวันชัย พนมชัย อธิบดีกรมโรงงานอุตสาหกรรม  นายสมพล โนดไธสง  นายเดชา จาตุธนานันท์ นายใบน้อย สุวรรณชาตรี นายธนะ อัลภาชน์ นายวีระกิตติ์ รันทกิจธนวัชน์ ผู้ตรวจราชการอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม อุตสาหกรรมจังหวัดทั่วประเทศและเจ้าหน้าที่ที่เกี่ยวข้อง เข้าร่วมประชุม ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม และประชุมผ่านระบบทางไกล Video Conference (ZOOM)
รัฐบาลไทย-ข่าวทำเนียบรัฐบาล-รมช.สธ.ประธานการประชุม คสช. ครั้งที่3/2565
วันจันทร์ที่ 9 พฤษภาคม 2565
รมช.สธ.ประธานการประชุม คสช. ครั้งที่3/2565
บ่ายวันนี้ (9 พ.ค. 65) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข และรองประธานกรรมการสุขภาพแห่งชาติ เป็นประธานการประชุมคณะกรรมการสุขภาพแห่งชาติ (คสช.) ครั้งที่3/2565 โดยมีหน่วยงานและภาคีเครือข่ายเข้าร่วมประชุมทั้งออนไซต์และออนไลน์ เพ
บ่ายวันนี้ (9 พ.ค. 65) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข และรองประธานกรรมการสุขภาพแห่งชาติ เป็นประธานการประชุมคณะกรรมการสุขภาพแห่งชาติ (คสช.) ครั้งที่3/2565 โดยมีหน่วยงานและภาคีเครือข่ายเข้าร่วมประชุมทั้งออนไซต์และออนไลน์ เพื่อรับทราบความคืบหน้าผลการดําเนินงาน (ร่าง) แผนงานหลัก สช. ฉบับที่4 ปีงปม. พ.ศ. 2566-2570, การสนับสนุนและส่งเสริมการมีส่วนร่วมของประชาชนในระบบบริการปฐมภูมิในพื้นที่ที่มีการถ่ายโอน รพ.สต. ให้แก่ อบจ., การพัฒนาเครือข่ายวิชาการประเมินผลกระทบด้านสุขภาพระดับภาค และผลการดําเนินงานของเขตสุขภาพเพื่อประชาชน (กขป.) เขตพื้นที่4 และ 7 นอกจากนี้ในที่ประชุมได้มีการพิจารณาประเด็นสําคัญ 2 เรื่อง ได้แก่ (ร่าง) ข้อเสนอเชิงนโยบายการเข้าถึงสิทธิด้านสุขภาพกลุ่มเด็กและเยาวชน ไร้รัฐไร้สัญชาติ และ (ร่าง) ธรรมนูญว่าด้วยระบบสุขภาพแห่งชาติ ฉบับที่3 ที่ ห้องประชุมชัยนาทนเรนทร สํานักงานปลัดกระทรวงสาธารณสุข
ดาวน์โหลดภาพเพิ่มเติมได้ที่ :https://bit.ly/3FAlhtx
รัฐบาลไทย-ข่าวทำเนียบรัฐบาล-สธ. คุมเข้มคลินิกตรวจโควิด สั่งตั้งจุดบริการ One stop service แยกจากจุดบริการผู้ป่วยทั่วไป
วันพฤหัสบดีที่ 19 สิงหาคม 2564
สธ. คุมเข้มคลินิกตรวจโควิด สั่งตั้งจุดบริการ One stop service แยกจากจุดบริการผู้ป่วยทั่วไป
....
กรมสนับสนุนบริการสุขภาพ กระทรวงสาธารณสุข เน้นย้ําคลินิกบริการตรวจคัดกรองโรคโควิด-19 ด้วยวิธี RT-PCR หรือ Antigen Test Kit ให้คุมเข้มมาตรฐานสูงสุด เพื่อป้องกันการเกิดคลัสเตอร์ใหม่จากสถานพยาบาล
.
ให้จัดตั้งจุดบริการคัดกรองในรูปแบบ One stop service ตั้งแต่การคัดกรอง จนสิ้นสุดการรักษา แยกจากจุดบริการผู้ป่วยนอก (OPD) ทั่วไป ห้ามปะปนกับจุดให้บริการอื่น ๆ ของคลินิก หรือพื้นที่สาธารณะ อย่างทางเท้าด้านหน้าคลินิกโดยเด็ดขาด
.
หากตรวจพบคลินิกปฏิบัติไม่ถูกต้องตามมาตรฐาน จะดําเนินการตาม พ.ร.บ. สถานพยาบาล พ.ศ. 2541 มีโทษทั้งจําและปรับ
.
พบเห็นคลินิกที่ไม่ได้มาตรฐานใน กทม. แจ้งสายด่วน 1426 หรือต่างจังหวัดแจ้งได้ที่สํานักงานสาธารณสุขจังหวัด
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกดีอีเอสเตือนอย่าหลงเชื่อหากผู้อื่นรู้เบอร์มือถือที่ผูกพร้อมเพย์ ทำให้รู้ยอดเงินในธนาคารได้แจงธนาคารและบริษัทที่ดูแลระบบกลางไม่สามารถนำข้อมูลลูกค้ามาเปิดเผย หรือขายต่อข้อมูลได้ เพราะมีกฎหมายควบคุม
วันเสาร์ที่ 28 สิงหาคม 2564
โฆษกดีอีเอสเตือนอย่าหลงเชื่อหากผู้อื่นรู้เบอร์มือถือที่ผูกพร้อมเพย์ ทําให้รู้ยอดเงินในธนาคารได้แจงธนาคารและบริษัทที่ดูแลระบบกลางไม่สามารถนําข้อมูลลูกค้ามาเปิดเผย หรือขายต่อข้อมูลได้ เพราะมีกฎหมายควบคุม
โฆษกดีอีเอสเตือนอย่าหลงเชื่อหากผู้อื่นรู้เบอร์มือถือที่ผูกพร้อมเพย์ ทําให้รู้ยอดเงินในธนาคารได้แจงธนาคารและบริษัทที่ดูแลระบบกลางไม่สามารถนําข้อมูลลูกค้ามาเปิดเผย หรือขายต่อข้อมูลได้ เพราะมีกฎหมายควบคุม
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีการแชร์ข้อความเตือนในสื่อต่างๆเกี่ยวกับประเด็นเรื่องหากผู้อื่นรู้เบอร์มือถือที่ผูกพร้อมเพย์ทําให้รู้ยอดเงินในธนาคารได้ทางศูนย์ต่อต้านข่าวปลอมได้ดําเนินการตรวจสอบข้อเท็จจริงโดยธนาคารแห่งประเทศไทย(ธปท.)กระทรวงการคลังพบว่าประเด็นดังกล่าวนั้นเป็นข้อมูลเท็จ และชี้แจงว่าข้อมูลดังกล่าวไม่เป็นความจริงเนื่องจากธนาคารและบริษัทที่ดูแลระบบกลางไม่สามารถนําข้อมูลลูกค้ามาเปิดเผยหรือขายต่อข้อมูลได้เพราะมีกฎหมายรองรับอยู่คือพ.ร.บ.ธุรกิจสถาบันการเงินพ.ร.บ.ธุรกรรมทางอิเล็กทรอนิกส์และพ.ร.ฎ.ควบคุมดูแลธุรกิจบริการการชําระเงินทางอิเล็กทรอนิกส์
นอกจากนั้นมีประกาศคณะกรรมการธุรกรรมทางอิเล็กทรอนิกส์ที่กําหนดในเรื่องการรักษาความมั่นคงปลอดภัยและการคุ้มครองข้อมูลส่วนบุคคลซึ่งผู้ให้บริการพร้อมเพย์ทั้งธนาคารพาณิชย์และผู้ให้บริการระบบกลางพร้อมเพย์ต้องปฏิบัติตามอีกทั้งธนาคารพาณิชย์และบริษัทที่ดูแลระบบกลางเป็นระบบปิดที่มีการดูแลรักษาความปลอดภัยตามมาตรฐานสากลISO 27001คนภายนอกไม่สามารถต่อเข้ากับระบบพร้อมเพย์ผ่านช่องทางอินเทอร์เน็ตทั่วไปได้รวมถึงการดูแลระบบสารสนเทศ(IT)ในเรื่องมาตรฐานความปลอดภัยมาตรฐานความถูกต้องความพร้อมใช้ของระบบการดูแลการเข้าถึงข้อมูลการสํารองข้อมูลและการมีแผนรองรับกรณีฉุกเฉิน
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากธนาคารแห่งประเทศไทย(ธปท.)สามารถติดตามได้ที่เว็บไซต์www.bot.or.thหรือโทร. 02 2835353
นอกจากนี้ประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
*********
รัฐบาลไทย-ข่าวทำเนียบรัฐบาล-กรมทางหลวงเปิดฟรีมอเตอร์เวย์ 3 สายทาง รวม 5 วัน เพื่ออำนวยความสะดวกในการเดินทางแก่ประชาชนช่วงเทศกาลปีใหม่ 2565
วันพฤหัสบดีที่ 16 ธันวาคม 2564
กรมทางหลวงเปิดฟรีมอเตอร์เวย์ 3 สายทาง รวม 5 วัน เพื่ออํานวยความสะดวกในการเดินทางแก่ประชาชนช่วงเทศกาลปีใหม่ 2565
...
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า เมื่อวันที่ 14 ธันวาคม 2564 ที่ประชุมคณะรัฐมนตรีได้มีมติอนุมัติยกเว้นค่าธรรมเนียมผ่านทางบนทางหลวงพิเศษระหว่างเมืองของกรมทางหลวง (ทล.) ในช่วงเทศกาลปีใหม่ ตั้งแต่เวลา 00.01 น. ของวันที่ 30 ธันวาคม 2564 ถึง เวลา 24.00 น. ของวันที่ 3 มกราคม 2565 รวม 5 วัน ดังนี้ 1) ทางหลวงพิเศษหมายเลข 7 กรุงเทพ - ชลบุรี - พัทยา - มาบตาพุด 2) ทางหลวงพิเศษหมายเลข 9 บางปะอิน - บางพลี และ 3) ทางหลวงพิเศษหมายเลข 9 พระประแดง - บางขุนเทียน เพื่อช่วยแบ่งเบา ภาระค่าใช้จ่ายในการเดินทางและสนับสนุนให้ประชาชนสามารถเดินทางได้สะดวกรวดเร็วยิ่งขึ้น
ทั้งนี้ ทล. คาดการณ์ว่าจะมีปริมาณจราจรเข้าออกกรุงเทพฯ บนทางหลวงสายหลักและมอเตอร์เวย์ในช่วงเทศกาลปีใหม่ 2565 ระหว่างวันที่ 29 ธันวาคม 2564 - 4 มกราคม 2565 จํานวน 7,636,816 คัน แบ่งเป็น ฝั่งขาเข้า 3,852,687 คัน ฝั่งขาออก 3,784,129 คัน เมื่อเปรียบเทียบกับเทศกาลปีใหม่ 2564 พบว่า ปริมาณจราจรจะเพิ่มขึ้น 20.7% แบ่งเป็นฝั่งขาเข้าเพิ่มขึ้น 19.9% และฝั่งขาออกเพิ่มขึ้น 21.5%
หากประชาชนผู้ใช้ทางต้องการสอบถามข้อมูลการเดินทางเพิ่มเติมหรือแจ้งอุบัติเหตุ สามารถติดต่อได้ที่สายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง) สายด่วนมอเตอร์เวย์ 1586 กด 7 และตํารวจทางหลวง 1193 ตลอด 24 ชั่วโมง
รัฐบาลไทย-ข่าวทำเนียบรัฐบาล-เฮ้ง ฉุน! นายจ้างทุบตีทำร้ายร่างกายลูกจ้าง ส่งพนักงานตรวจแรงงานพร้อมทีมสหวิชาชีพตรวจสอบ พบผิดลงโทษหนัก
วันพฤหัสบดีที่ 9 ธันวาคม 2564
เฮ้ง ฉุน! นายจ้างทุบตีทําร้ายร่างกายลูกจ้าง ส่งพนักงานตรวจแรงงานพร้อมทีมสหวิชาชีพตรวจสอบ พบผิดลงโทษหนัก
สุชาติ รมว.แรงงาน ส่งพนักงานตรวจแรงงานพร้อมประสานทีมสหวิชาชีพตรวจสอบ ช่วยเหลือลูกจ้าง ถูกนายจ้างทําร้ายร่างกาย ลั่นหากนายจ้างกระทําความผิดเข้าข่ายบังคับใช้แรงงาน หรือเข้าข่ายการค้ามนุษย์ด้านแรงงาน ต้องลงโทษสถานหนัก
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่าพลเอก ประวิตร วงษ์สุวรรณ รองนายกรัฐมนตรีที่กํากับดูแลภารกิจกระทรวงแรงงาน ได้มอบนโยบายให้ดูแลลูกจ้างให้ได้รับการคุ้มครองด้านแรงงานได้รับสิทธิประโยชน์ที่พึงได้ เพื่อให้มีคุณภาพชีวิตที่ดี รวมถึงนโยบายด้านการป้องกันและแก้ไขปัญหาการค้ามนุษย์ ที่จะต้องไม่มีการใช้แรงงานเด็ก ไม่มีการใช้แรงงานบังคับ ไม่มีการใช้แรงงานขัดหนี้ และไม่มีการค้ามนุษย์ด้านแรงงาน จากกรณีที่มีข่าวนายจ้างทําร้ายร่างกายทุบตีกระทําทารุณกรรมต่อลูกจ้างเป็นประจําทุกวันและบังคับให้กินสิ่งปฏิกูล ซึ่งปรากฏบาดแผลตามใบหน้าและร่างกาย ที่จังหวัดสิงห์บุรี จึงได้สั่งการให้กรมสวัสดิการและคุ้มครองแรงงานส่งพนักงานตรวจแรงงานลงพื้นที่ในวันที่ 7 ธันวาคม 2564 พร้อมประสานทีมสหวิชาชีพ ประกอบด้วย พัฒนาสังคมและความมั่นคงของมนุษย์ ป้องกันจังหวัด เจ้าหน้าที่ตํารวจ เข้าตรวจสอบข้อเท็จจริงทั้งในส่วนของการปฏิบัติตามกฎหมายคุ้มครองแรงงานว่าปฏิบัติถูกต้องหรือไม่อย่างไร เช่น มีการจ่ายค่าจ้าง ค่าล่วงเวลา จัดเวลาทํางานและวันหยุด ให้ถูกต้องหรือไม่ เป็นต้น โดยให้ดําเนินการเรียกสิทธิประโยชน์ให้ลูกจ้างตามกฎหมาย ในส่วนของการทําร้ายร่างกายทีมสหวิชาชีพจะได้พิจารณาว่าเป็นการทารุณกรรมเข้าข่ายบังคับใช้แรงงาน หรือการค้ามนุษย์ด้านแรงงานหรือไม่อย่างไร หากพบการกระทําความผิดเรื่องใดก็จะให้เจ้าหน้าที่ร้องทุกข์กล่าวโทษดําเนินคดีต่อไป ส่วนตัวลูกจ้างในเบื้องต้นได้สั่งการให้ดูแลรักษาทั้งสภาพร่างกายและจิตใจฟื้นฟูให้กลับมาสู่สภาพปกติโดยเร็ว
นายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า ลูกจ้างผู้เสียหายชื่อนายจิราวัฒน์ เล้าสุวรรณ หรือ ฟ้า อายุ 29 ปี ทํางานที่ร้านไทยถาวร อําเภออินทร์บุรี จังหวัดสิงห์บุรี จําหน่ายวัสดุการเกษตร และเพาะพันธุ์สุนัขจําหน่าย ซึ่งทํางานที่นี่มากว่า 10 ปี เนื่องจากเป็นหลานของเจ้าของร้านซึ่งเป็นน้องสาวของมารดา ได้อุปการะส่งเสียให้เรียนหนังสือเป็นผู้อุปถัมภ์ครอบครัวมาตั้งแต่ยังเด็ก โดยปฏิบัติหน้าที่ช่วยงานที่บ้าน ทําความสะอาด เลี้ยงสุนัข ซึ่งเจ้าหน้าที่จะได้ตรวจสอบข้อเท็จจริงว่ามีความผูกพันเป็นนายจ้าง ลูกจ้าง ต่อกันหรือไม่ ปัจจุบันนายฐปนวัชร เล้าสุวรรณ พี่ชายผู้เสียหายได้รับนายจิราวัฒน์ฯ มาอยู่ด้วย และได้เข้าแจ้งความที่สถานีตํารวจภูธรอินทร์บุรี ซึ่งในเบื้องตนเจ้าหน้าที่ได้รายงานถึงการกระทําที่รุนแรงของนายจ้างอาจเข้าข่ายกระทําความผิดฐานบังคับใช้แรงงานหรือบริการ มีโทษจําคุกตั้งแต่ 6 เดือน - 4 ปี และปรับ ตั้งแต่ 50,000 – 400,000 บาท ต่อผู้เสียหาย 1 คน หรือทั้งจําทั้งปรับ หากกระทําความผิดฐานบังคับใช้แรงงานหรือบริการ เป็นเหตุให้ได้รับอันตรายสาหัส จําคุก ตั้งแต่ 8 - 20 ปี และปรับตั้งแต่ 800,000 – 2,000,000 บาท หรือจําคุกตลอดชีวิต
รัฐบาลไทย-ข่าวทำเนียบรัฐบาล-ความคืบหน้าลงทะเบียนโครงการคนละครึ่ง ระยะที่ 3 มีผู้ลงทะเบียนกว่า 24 ล้านคน
วันพุธที่ 16 มิถุนายน 2564
ความคืบหน้าลงทะเบียนโครงการคนละครึ่ง ระยะที่ 3 มีผู้ลงทะเบียนกว่า 24 ล้านคน
จากการเปิดลงทะเบียนรับสิทธิโครงการคนละครึ่ง ระยะที่ 3 ของประชาชน 2 วันแรก มีประชาชนลงทะเบียนแล้วจํานวน 24.14 ล้านคนประชาชนยังสามารถลงทะเบียนได้อย่างต่อเนื่องทุกวันตั้งแต่เวลา 06.00 – 22.00 น. จนกว่าจะครบ 31 ล้านคน
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าของการลงทะเบียนรับสิทธิโครงการคนละครึ่ง ระยะที่ 3 ของประชาชนว่า จากการเปิดลงทะเบียน 2 วันแรก มีประชาชนลงทะเบียนแล้วจํานวน 24.14 ล้านคนประชาชนยังสามารถลงทะเบียนได้อย่างต่อเนื่องทุกวันตั้งแต่เวลา 06.00 – 22.00 น. จนกว่าจะครบ 31 ล้านคน โดยผู้ที่เคยรับสิทธิโครงการของรัฐสามารถลงทะเบียนได้ 2 ช่องทาง ได้แก่ ผ่านแอปพลิเคชัน “เป๋าตัง” หรือจะลงทะเบียนผ่าน www.คนละครึ่ง.com และสําหรับผู้ที่ยังไม่เคยเข้าร่วมโครงการของรัฐเลยสามารถลงทะเบียนผ่าน www.คนละครึ่ง.com
การลงทะเบียนร้านค้าคนละครึ่ง ระยะที่ 3 มีผู้ประกอบการร้านค้าใหม่ลงทะเบียนเข้าร่วมโครงการแล้วจํานวน 51,221 ราย และร้านค้าเดิมที่เคยเข้าร่วมโครงการคนละครึ่ง ระยะที่ 1 และ 2 ที่คาดว่าจะยืนยันเข้าร่วมโครงการครั้งนี้จํานวน 1.2 ล้านราย จึงขอเชิญชวนร้านค้าที่คุณสมบัติเป็นไปตามที่โครงการกําหนดได้แก่ ร้านค้าทั่วไป ผู้ประกอบการบริการนวด สปา ทําผมทําเล็บ ผู้ให้บริการขนส่งสาธารณะ ที่มีสัญชาติไทยไม่เป็นนิติบุคคลและไม่เป็นธุรกิจแฟรนไชส์ ผู้ประกอบการของกองทุนหมู่บ้านหรือชุมชนเมืองหรือวิสาหกิจชุมชน ร้านธงฟ้าราคาประหยัดพัฒนาเศรษฐกิจท้องถิ่น และผู้ให้บริการขนส่งมวลชนสาธารณะ สนใจเข้าร่วมลงทะเบียนเข้าร่วมโครงการ ตั้งแต่วันที่ 14 มิถุนายน 2564 เป็นต้นไป เวลา 06.00 น. – 22.00 น. โดยผู้ที่เคยเข้าร่วมมาตรการ/โครงการอื่นของรัฐที่มีแอปพลิเคชัน “ถุงเงิน” แล้วสามารถกดปุ่มเข้าร่วมโครงการได้ผ่านแอปพลิเคชัน “ถุงเงิน” ส่วนผู้ที่ไม่เคยเข้าร่วมมาตรการ/โครงการอื่นให้ลงทะเบียนผ่านเว็บไซต์www.คนละครึ่ง.com แทรก/แก้ไข Anchorหรือลงทะเบียนผ่านทางสาขา หรือจุดรับลงทะเบียนของธนาคารกรุงไทย จํากัด (มหาชน)
ทั้งนี้ ข้อมูลการลงทะเบียนของประชาชนล่าสุด ณ เวลา 9.00 น. ของวันนี้ มีประชาชนลงทะเบียนแล้วกว่า 25.9 ล้านคน
สํานักงานเศรษฐกิจการคลัง โทร. 02 273 9020 ต่อ 3503 3516 3506 3502 3536
ธนาคารกรุงไทย จํากัด (มหาชน) โทร. 02-111-1122
รัฐบาลไทย-ข่าวทำเนียบรัฐบาล-ครม. เห็นชอบปรับลดอัตราภาษีสรรพสามิตน้ำมันดีเซลลงลิตรละ 5 บาท ออกไปอีก 2 เดือน
วันอังคารที่ 12 กรกฎาคม 2565
ครม. เห็นชอบปรับลดอัตราภาษีสรรพสามิตน้ํามันดีเซลลงลิตรละ 5 บาท ออกไปอีก 2 เดือน
เมื่อวันที่ 12 ก.ค.2565 ครม.มีมติเห็นชอบตามข้อเสนอของกระทรวงการคลัง ปรับลดอัตราภาษีสรรพสามิตน้ํามันดีเซลลงลิตรละ 5 บาท เป็นระยะเวลา 2 เดือน ตั้งแต่วันที่ 21 ก.ค.2565 - 20 ก.ย.2565 เพื่อบรรเทาความเดือดร้อนให้แก่ประชาชนและภาคธุรกิจ
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยว่ เมื่อวันที่ 12 กรกฎาคม 2565 คณะรัฐมนตรีได้มีมติเห็นชอบตามข้อเสนอของกระทรวงการคลัง ปรับลดอัตราภาษีสรรพสามิตน้ํามันดีเซลลงลิตรละ 5 บาท เป็นระยะเวลา 2 เดือน ตั้งแต่วันที่ 21 กรกฎาคม 2565 ถึง 20 กันยายน 2565 เพื่อช่วยบรรเทาความเดือดร้อนให้แก่ประชาชนและภาคธุรกิจในช่วงที่ระดับราคาน้ํามันดิบในตลาดโลกยังคงทรงตัวในระดับสูง
ดร.เอกนิติ นิติทัณฑ์ประภาศ อธิบดีกรมสรรพสามิต กล่าวเพิ่มเติมว่า ตามที่กระทรวงการคลังมอบหมายให้กรมสรรพสามิตดําเนินมาตรการเพื่อช่วยบรรเทาความเดือดร้อนให้แก่ประชาชนและผู้ประกอบการจากสถานการณ์ราคาน้ํามันดิบที่ปรับตัวสูงขึ้นจนส่งผลกระทบต่อภาระค่าครองชีพและต้นทุนในการประกอบกิจการต่าง ๆ โดยปรับลดอัตราภาษีสรรพสามิตน้ํามันดีเซลอย่างต่อเนื่อง ตั้งแต่วันที่ 18 กุมภาพันธ์ 2565 เป็นต้นมา โดยมาตรการดังกล่าวจะสิ้นสุดลงในวันที่ 20 กรกฎาคม 2565 แต่เนื่องจากสถานการณ์ราคาน้ํามันดิบในตลาดโลกผันผวนและยังคงทรงตัวในระดับสูง ทําให้ราคาขายปลีกน้ํามันดีเซลปรับตัวสูงขึ้นจนกระทบเป็นวงกว้างต่อประชาชนและภาคธุรกิจ ดังนั้น จําเป็นต้องใช้มาตรการทางภาษีไปอีกระยะหนึ่งเพื่อช่วยลดระดับราคาขายปลีกของน้ํามันดีเซลไม่ให้สูงจนกระทบต่อภาระค่าครองชีพของประชาชนและการฟื้นฟูเศรษฐกิจ จึงเสนอปรับลดอัตราภาษีสินค้าน้ํามันและผลิตภัณฑ์น้ํามันประเภทน้ํามันดีเซลลงลิตรละ 5 บาท ตั้งแต่วันที่ 21 กรกฎาคม 2565 ถึง 20 กันยายน 2565
นายอาคม เติมพิทยาไพสิฐ รัฐมนตรีว่าการกระทรวงการคลัง กล่าวสรุปว่า การใช้มาตรการภาษีดังกล่าวเป็นเพียงมาตรการในระยะสั้น และถ้าหากสถานการณ์ราคาน้ํามันดิบในตลาดโลกเริ่มคลี่คลาย รัฐบาลยังคงใช้กองทุนน้ํามันเชื้อเพลิงเป็นกลไกหลักในการรักษาระดับราคาขายปลีกน้ํามันดีเซลเพื่อไม่ให้กระทบ ต่อค่าครองชีพของประชาชนและเป็นอุปสรรคต่อการฟื้นฟูเศรษฐกิจของประเทศต่อไป
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร. 02-2415600-18 ต่อ 552302
รัฐบาลไทย-ข่าวทำเนียบรัฐบาล-ครม.อนุมัติกรอบวงเงิน 4,180 ล้านบาทให้ไทยเสนอตัวเป็นเจ้าภาพจัดงาน Specialised Expo ณ จังหวัดภูเก็ต ภายใต้ชื่องาน EXPO 2028 – Phuket, Thailand
วันอังคารที่ 4 มกราคม 2565
ครม.อนุมัติกรอบวงเงิน 4,180 ล้านบาทให้ไทยเสนอตัวเป็นเจ้าภาพจัดงาน Specialised Expo ณ จังหวัดภูเก็ต ภายใต้ชื่องาน EXPO 2028 – Phuket, Thailand
ครม.อนุมัติกรอบวงเงิน 4,180 ล้านบาทให้ไทยเสนอตัวเป็นเจ้าภาพจัดงาน Specialised Expo ณ จังหวัดภูเก็ต ภายใต้ชื่องาน EXPO 2028 – Phuket, Thailand
วันที่ 4 มกราคม 2565น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี(ครม.)อนุมัติกรอบวงเงินงบประมาณจํานวน 4,180 ล้านบาท ให้ประเทศไทยเสนอตัวเป็นเจ้าภาพการจัดงาน Specialised Expo ณ จังหวัดภูเก็ต ภายใต้ชื่องาน EXPO 2028 – Phuket, Thailand โดยครม.เคยมีมติเมื่อวันที่ 16 พฤศจิกายน 2564 อนุมัติในหลักการให้ไทยเสนอตัวเป็นเจ้าภาพจัดงาน EXPO 2028 – Phuket, Thailand และนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ได้ลงนามในหนังสือเสนอตัวเป็นเจ้าภาพเรียบร้อยแล้วเมื่อวันที่ 14 ธันวาคม 2564
อย่างไรก็ตาม ทางองค์การนิทรรศการนานาชาติ(Bureau of International Expositions : BIE) มีข้อกําหนดว่า การเสนอตัวเป็นเจ้าภาพจําเป็นต้องได้รับความเห็นชอบกรอบงบประมาณก่อนการยื่นเสนอตัวอย่างเป็นทางการ โดยสํานักงานส่งเสริมการจัดประชุมและนิทรรศการ(องค์การมหาชน) หรือ สสปน. ในฐานะผู้ประสานงานหลัก ได้ดําเนินการร่วมกับกระทรวงการต่างประเทศและกระทรวงสาธารณสุข เพื่อประสานขอให้เอกอัครราชทูตไทย ณ กรุงปารีส เป็นผู้แทนไทยในการยื่นหนังสือเสนอตัวเป็นเจ้าภาพจัดงานอย่างเป็นทางการ และมีกําหนดจะยื่นหนังสือดังกล่าวต่อผู้แทนระดับสูงของBIE ในวันที่ 7 มกราคม 2565 ณ กรุงปารีส ประเทศฝรั่งเศส จึงจําเป็นต้องเสนอครม.อนุมัติกรอบวงเงินงบประมาณในการจัดงานครั้งนี้ก่อน
---------------------------
รัฐบาลไทย-ข่าวทำเนียบรัฐบาล-“อนุทิน” ประชุมรัฐมนตรีสาธารณสุขอาเซียนสมัยพิเศษ พร้อมสนับสนุนลดการระบาดของโควิดในอาเซีย
วันอาทิตย์ที่ 25 กรกฎาคม 2564
“อนุทิน” ประชุมรัฐมนตรีสาธารณสุขอาเซียนสมัยพิเศษ พร้อมสนับสนุนลดการระบาดของโควิดในอาเซีย
รองนายกรัฐมนตรีและรัฐมนตรีว่าการกระทรวงสาธารณสุข ร่วมประชุมทางไกลกับรัฐมนตรีสาธารณสุขอาเซียน แลกเปลี่ยนประสบการณ์ของไทยในการตอบโต้โควิด 19 และแผนการฉีดวัคซีนของไทย ยืนยันความพร้อมในการร่วมมือกับอาเซียนฟื้นฟูภูมิภาคหลังโควิด 19
รองนายกรัฐมนตรีและรัฐมนตรีว่าการกระทรวงสาธารณสุข ร่วมประชุมทางไกลกับรัฐมนตรีสาธารณสุขอาเซียนแลกเปลี่ยนประสบการณ์ของไทยในการตอบโต้โควิด 19 และแผนการฉีดวัคซีนของไทย ยืนยันความพร้อมในการร่วมมือกับอาเซียนฟื้นฟูภูมิภาคหลังโควิด19
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า เมื่อวันที่22 กรกฎาคม 2564 ได้ร่วมประชุมผ่านระบบวิดีโอทางไกลร่วมกับรัฐมนตรีสาธารณสุขอาเซียนสมัยพิเศษว่าด้วยการโต้ตอบโรคโควิด 19 ของอาเซียน ภายหลัง 1 ปี (2021 Special Video Conference of ASEAN Health Ministers Meeting : ‘ASEAN COVID-19 Response After One Year) โดยมีรัฐมนตรีสาธารณสุขของประเทศสมาชิกอาเซียน 10 ประเทศ ได้แก่บรูไนดารุสซาลาม กัมพูชา อินโดนีเซีย ลาว มาเลเซีย เมียนมา ฟิลิปปินส์ สิงคโปร์ และเวียดนาม รวมทั้งเลขาธิการอาเซียน ผู้อํานวยการสํานักงานองค์การอนามัยโลกภูมิภาคเอเชียตะวันออกเฉียงใต้และแปซิฟิกตะวันตก เข้าร่วมประชุมแลกเปลี่ยนสถานการณ์และประสบการณ์การจัดการโรคโควิด 19 รวมทั้งแผนการฉีดวัคซีน และการเฝ้าระวังการกลายพันธุ์ของโรค เพื่อร่วมกันลดการแพร่ระบาดของโรคในภูมิภาค
นายอนุทินกล่าวว่า ประเทศไทย ให้ความสําคัญกับความร่วมมือของทุกภาคส่วนในการร่วมกันแก้ปัญหาการระบาดของโควิด 19 โดยเน้นย้ํามาตรการด้านสาธารณสุขในการป้องกันการติดเชื้อ การตรวจหาเชื้อซึ่งประเทศไทยได้อนุญาตให้มีการใช้Rapid test รู้ผลตรวจในเวลาอันรวดเร็ว การปรับแผนการดูแลรักษาเพื่อรองรับจํานวนผู้ป่วย โดยให้ผู้ป่วยที่มีอาการไม่รุนแรงกักตัวที่บ้านหรือชุมชน และการเฝ้าระวังเกี่ยวกับการกลายพันธุ์ของเชื้อไวรัสอย่างต่อเนื่อง รวมทั้งประเทศไทยพร้อมสนับสนุนกลไกการดําเนินงานในระดับภูมิภาคเพื่อฟื้นฟูความมั่นคงของภูมิภาค โดยเฉพาะกรอบการจัดการของอาเซียนในการเดินทางระหว่างประเทศ (ASEAN Travel Corridor Arrangement) และการจัดตั้งศูนย์อาเซียนด้านภัยฉุกเฉินด้านสาธารณสุขและโรคติดต่อ (ACPHEED) โดยไทยได้เสนอตัวเป็นที่ตั้งของศูนย์นี้ และเรียกร้องให้ทุกประเทศร่วมมือในการป้องกันโรคระบาดอย่างจริงจัง และดําเนินการตามแผนปฏิบัติการของภูมิภาคว่าด้วยการสร้างความมั่นคงทางวัคซีน (Regional Strategic andAction Plan for Vaccine Security and Self-Reliance) เพื่อลดการพึ่งพาวัคซีนและเวชภัณฑ์ที่จําเป็นจากภูมิภาคอื่น
ทั้งนี้ ในช่วงท้ายของการประชุมฯ รัฐมนตรีสาธารณสุขอาเซียนได้รับรองแถลงการณ์ร่วม (Joint statement) ในการร่วมมือกันควบคุมการระบาดของโรคโควิด 19 และเตรียมความพร้อมในการตอบโต้ภัยสาธารณสุขในอนาคต สนับสนุนการเข้าถึงวัคซีนและการใช้ข้อริเริ่มของอาเซียนด้านสาธารณสุข ตลอดจนร่วมมือกับประเทศคู่เจรจาและองค์การระหว่างประเทศอื่น ๆ ในการจัดการผลกระทบด้านสุขภาพจากโควิด รวมทั้งปัญหาสุขภาพจิต
********************************** 25 กรกฎาคม 2564
*******************************************************